Nyeste Skilderie af Kiøbenhavn, 1812-12-29
2 Studerende her ved Universitetet ere formedelst Duel bleven dømte til Relagation requ paa 2 og paa 1 Aar. - En vis Mægler i Husum har faaet allernaadigst Privilegium til at anlægge et Bogtrykkerie. Han har til Hensigt at udgive en en ugentlig Avertissementstidende, ligesom den der udkommer her i Staden, i Flensborg, Slesvig og flere Stæder i Hertugdømmene. Hans Officin er tillige saa godt forsynet, at det kan bestride større Værkers Trykning. - Vi have her i Landet havt et Par sørgelige Exempler, hvorvidt Uenighed imellem Ægtefolk kan føre. En vis Sophie Regine Friderike Caroline Lange, der var gift med Røgteren Otto Mistfeld paa en til Godset Behrenboock i Hertugdommet Slesvig, hørende Gaard, havde længe levet i Uenighed med ham, og gjort sig skyldig i utilladelig Fortroelighed med en Rytter, som var indqvarteret der i Egnen, og som hun endog skal have lovet Ægteskab efter sin Mands Død. En Sommerdag blev Mistfeld funden liggende paa Marken, med flere dybe Saar i Hovedet, og bragt til en Gaard i Naboelavet, hvor han blev forbundet. Efter hans Udsigende havde hans Kone tilføiet ham Saarene medens han havde lagt sig til at sove. Det er oplyst, at hun imod Sædvane og uden hans Forlangende havde bragt ham Middagsmad paa Marken tilligemed en halv Flaske Miød, som han ellers ikke pleiede at drikke. Hun opmuntrede ham at lægge sig til at sove, og lovede ham imidlertid at passe Køerne. Dette Raad fulgte han og lagde sin Øxe, som han havde med sig, ned ved Siden af sig, tilligemed Flasken, som fandtes at være slaaet itn. Han havde hverken Penge eller nogen anden Ting af Værdie hos sig; det var ikke oplyst at han ellers havde levet i Uenighed med nogen, og især fortjener det at bemærkes, at hans Hund, som var hos ham, ikke vækkede ham ved at gjøe. Alle disse Omstændigheder opvakte vist nok megen Formodning om at hans Ægtefælle havde begaaet Mordet, hvilket endnu bestyrkedes derved at hun efterat være bleven anholdt, undvigte to Gange af Arresten. Da hun imidlertid vedblev at benægte Gierningen og et fuldkomment Beviis mod hende fattedes, behagede det H. M. at resolvere, at hun skulde hensættes fem Aar til Tugthuusarbeide, og efter udstaaet Straf forvises de Kgl. Stater, da hun er født udenlands. - Et andet Tilfælde, hvor den fuldkomne Vished blev tilveiebragt, som manglede i det foregaaende, indtraf i Aaret 1810 paa Godset Tøstorf, i det Schlesvigske. En 61 Aar gammel Bonde, navnlig John Callsen, afgik pludselig ved Døden, og det Rygte udbredte sig, at han var død af Gift. Ved den anstillede Obductionsforretning fandtes smaae hvide Korn i Maren, som af Obducenten, efter chemiske Forsøg, blev erkjendt for Arsenik. Alle Sygdommens Symptommer understøttede den Mistanke, at den Afdøde var ombragt ved Forgift. Da det var oplyst, at hans Kone havde levet i Uenighed med ham, at hun havde yttret det Ønske, at blive af med ham, at hun Dagen før hans Død havde bagt ham en Æggekage, hvorpaa der var strøet hvidt Sukker, blev hun sat under Tiltale. J Begyndelsen af Forhøret nægtede hun at have bevirket hans Død, og vilde i det høieste kun vedgaae, at hun maaskee af Vanvare havde blandet Arsenik med det hvide Sukker, som hun havde stroet paa Æggekagen, da begge Dele vare gjemte i Mandens Chatol. Omsider tilstod hun imidlertid, at hun havde levet i Uenighed med sin Mand; at hun havde ønsket at skilles ved ham, og ikke troet at det kunde skeet paa anden Maade end ved Døden, at hun ikke havde gjort sig nogen Umage for at forskaffe sig Gift, men at hun tilfældigviis var bleven det Arsenik vaer, som var gjemt i Chatollet og var indsvøbt i et graat Papir, at den Tanke herved var opstaaet hos hende at forkorte hendes Mands Dage, og at hun havde udført sit Forsæt ved at blande nogle Knivspidser, af Giften med det stødte Sukker, som hun havde kommet paa Æggekagen. - For dette Mord er Delinquentinden af den Schleswigske Criminalret bleven dømt til at henrettes med Øxe, Hovedet sættes paa en Stage, og Kroppen begraves paa Retterstedet. Hs. Maj. har behaget at stadfæste denne Dom, med den nærmere Bestemmelse, at Hovedet efter 3 Gange 24 Timers Forløb, ligeledes skulde nedgraves; og Straffen er i Overeensstemmelse dermed bleven fuldbyrdet.